২০২৩ এশিয়ায় তাপপ্রবাহ
২০২৩ সালের এপ্রিল থেকে, রেকর্ড-ভাঙা তাপপ্রবাহ ভারত, বাংলাদেশ, চীন, থাইল্যান্ড এবং ভিয়েতনাম সহ এশিয়ার অনেক দেশকে প্রভাবিত করেছে। বেশ কিছু আঞ্চলিক তাপমাত্রার রেকর্ড ভেঙে নতুন রেকর্ড গড়েছে। তাপপ্রবাহের কারণে হিট স্ট্রোকে একাধিক মৃত্যু হয়, একাধিক দেশে স্বাস্থ্য সতর্কতা জারি ও বিদ্যুৎ বিভ্রাট হয়। ওয়ার্ল্ড ওয়েদার অ্যাট্রিবিউশনের মে মাসের একটি গবেষণায় দেখা গেছে যে, ভারত ও বাংলাদেশে জলবায়ু পরিবর্তনের কারণে তাপপ্রবাহের সম্ভাবনা কমপক্ষে ৩০ গুণ বেশি হয়েছে এবং জলবায়ু পরিবর্তনের কারণে এশিয়ার অনেক অঞ্চলে এপ্রিল মাসে তাপমাত্রা কমপক্ষে ২ °সে (৩.৬ °ফা) বৃদ্ধি পেয়েছে।